ຜູ້ນໍາສະຫະພັນກະຫລ່ຽງ ໂອ້​ລົມ​ສົນທະນາ​​ກັນ​ກັບ ທ່ານນາງອອງ ຊານ ຊູຈີ
ຜູ້ນໍາກຸ່ມ KNU ​ກ່າວ​​ວ່າ ພວກ​ເພິ່ນ​ໄດ້​ໂອ້​ລົມ​ສົນທະນາ​ກັນ​ ກ່ຽວ​ກັບ​ການ​​ຢຸດ​ຍິງ ທີ່​ໄດ້​ມີ​ການ​ຕໍ່​ລອງ​ກັນກັບຝ່າຍລັດຖະບານ ໃນອາທິດແລ້ວ
ບັນດາຜູ້ນໍາຂອງຂະບວນການກະບົດທີ່ຍາວນານທີ່ສຸດຂອງມຽນມາ ໄດ້ພົບປະກັນ ໃນວັນອາທິດວານນີ້ ກັບ ທ່ານນາງ Aung San Suu Kyi ຜູ້ນໍາ ເພື່ອປະຊາທິປະໄຕ ໃນມຽນມາ ທີ່ຫາກໍຖືກເລືອກເຂົ້າເປັນສະມາຊິກສະພາ ຢູ່ບ້ານພັກຂອງທ່ານນາງ ໃນນະຄອນຢາງກຸ້ງ ຄະນະຜູ້ແທນຂອງສະຫະພັນຊາດກະຫຼ່ຽງ ທີ່ນໍາພາໂດຍເລຂາທິການໃຫຍ່ ທ່ານ Zipporah Sein ໄດ້ກ່າວໃນຄໍາຖະແຫລງສະບັບນຶ່ງວ່າ ພວກເພິ່ນໄດ້ໂອ້ລົມສົນທະນາ ກັນຢ່າງລະອຽດ ກ່ຽວກັບການຢຸດຍິງ ທີ່ໄດ້ມີການຕໍ່ລອງກັນໃນອາທິດແລ້ວນີ້ ກັບທາງ ລັດຖະບານນັ້ນ ທ່ານນາງ Suu Kyi ໄດ້ກ່າວຕໍ່ບັນດານັກຂ່າວວ່າ ການຢຸດຍິງແມ່ນເປັນ ພຽງບາດກ້າວຂັ້ນທໍາອິດເທົ່ານັ້ນຂອງເສັ້ນທາງໄປສູ່ສັນຕິພາບ /ສຽງ:ທ່ານນາງ Aung San Suu Kyi/ ທ່ານນາງກ່າວວ່າ… ທ່ານ Zipporah Sein ກ່າວວ່າ ນອກນີ້ແລ້ວ ທັງສອງຝ່າຍຍັງໄດ້ໂອ້ລົມກັນເຖິງເລື່ອງ ຄວາມຕ້ອງການຕ່າງໆຂອງຊົນເຜົ່າອື່ນໆນໍາ ການພົບປະກັນນັ້ນມີຂຶ້ນ ນຶ່ງມື້ ຫຼັງຈາກຜູ້ຕາງໜ້າສະຫະພັນຊາດກະຫຼ່ຽງ ຫຼື KNU ໄດ້ພົບປະກັບປະທານາທິບໍດີ Thein Sein ທີ່ນະຄອນຫຼວງການປົກຄອງ ເນປີດໍ (Naypytaw) ບັນດາເຈົ້າໜ້າທີ່ KNU ກ່າວວ່າ ປະທານາທິບໍດີ Thein Sein ໄດ້ບອກ ກັບພວກເຂົາເຈົ້າວ່າທາງລັດຖະບານກໍາລັງພະຍາຍາມຈົນສຸດຄວາມສາມາດ ທີ່ຈະເອົາຊື່ ຂອງພວກເຂົາເຈົ້າອອກຈາກບັນຊີພວກອົງການຈັດຕັ້ງນອກກົດໝາຍ ໃຫ້ໄວເທົ່າທີ່ຈະໄວໄດ້